145. löggjafarþing 2015–2016.

Þingskjal 856 — 539. mál.

Fyrirspurn

til heilbrigðisráðherra um umskurð á börnum.

Frá Bjarkeyju Olsen Gunnarsdóttur.

1.	Liggja fyrir upplýsingar um umskurð á börnum hér á landi og ef svo er, hversu margar slíkar aðgerðir hafa verið gerðar undanfarinn áratug? Aldur barna og kyn óskast tilgreint í svarinu og hvort aðgerðirnar hafi verið framkvæmdar af heilsufarsástæðum eða trúar- eða félagslegum ástæðum.

2.	Hver er stefna stjórnvalda varðandi það hvort umskurður barna vegna trúarlegra eða félagslegra ástæðna skuli leyfður eða bannaður? Kemur til greina að setja um slíkt reglur á borð við Vejledning om omskæring af drenge" sem í gildi eru í Danmörku?

3.	Eru í gildi starfsreglur eða leiðbeiningar til starfsfólks mennta- og heilbrigðisstofnana og eftir atvikum annarra aðila sem sinna börnum um viðbrögð við vitneskju um ólög
mætan umskurð barna og hvað fela þær þá í sér?

4.	Hafa stjórnvöld á einhvern hátt brugðist við tilmælum Norðurlandaráðs nr. 35/2008 um alþjóðlegar aðgerðir til að koma í veg fyrir limlestingu á kynfærum?

Skriflegt svar óskast.